tomron87/hebrew-wikipedia-sentences-corpus huggingface dataset:
הסדרה נוצרה ובוימה על ידי איג'יניו סטראפי והופקה על ידי Rainbow S.p.A בשיתוף Rai Ragazzi ו-Incerpi Investments, כאשר היא הונפשה על ידי Toonz Animation India ההודית.
לאחר שהסדרה הוכרזה לראשונה בדצמבר 2020, היא החלה להיות משודרת במקור באיטליה בערוץ Rai Yoyo, כשהופקו לה שתי עונות שכל אחת מהן כוללת 26 פרקים באורך 12 דקות.
העונה הראשונה שודרה החל מ-29 בנובמבר 2021 עד ל-17 בספטמבר 2022. העונה השנייה שודרה החל מ-20 בנובמבר 2023 עד ל-5 במאי 2024. לסדרה צפויים להיות מופקים 52 פרקים נוספים.
בדיבוב לעברית שהופק באולפני וידאופילם אינטרנשיונל.
העונה הראשונה החלה את שידוריה ב-4 בספטמבר 2022, כששני הפרקים הראשונים והפרק הרביעי שלה הופצו טרום בכורה באתר האינטרנט של הערוץ שבוע לפני כן, ב-28 באוגוסט.
פרק הסיום של העונה שודר ב-23 באוקטובר 2022.
הסדרה זכתה להצלחה רבה והפכה למותג הכולל מוצרים רבים, ביניהם צעצועים, מזון ממותג, ספרים ומגזינים.
לסדרה יש גם עמודים ברשתות החברתיות ואתר אינטרנט, כמו כן בהשראתה נעשו מספר פרויקטים ודמויותיה הופיעו בהופעות חיות רבות.
הסדרה עוקבת אחר הרפתקאותיהם של בובת העץ פינוקיו שחולם להפוך לילד אמיתי, ופרידה שכושפה על ידי מכשפה והפכה מילדה פיראטית לבובת סמרטוטים.
השניים מתגוררים בחנות הצעצועים הקסומה של סבא ג'פטו, יחד עם צרצר הזועף שעוזר להם לעיתים קרובות.
במהלך הסדרה ישנן מספר ביצי פסחא לסדרות השונות של Rainbow S.p.A, ביניהן "מועדון ווינX", "הנטיק" ו"44 חתולים".
פינוקיו – בובת עץ שחולם להפוך לילד אמיתי.
אפו צומח בכל פעם שהוא משקר.
פרידה – החברה הכי טובה של פינוקיו.
ילדה פיראטית שכושפה על ידי מכשפה והפכה לבובת סמרטוטים, אשר חולמת לחזור למצבה הקודם.
חסרת פחד ומוכנה להתמודד עם כל מצב, לא משנה כמה הוא מסוכן.
צרצר – צרצר מדבר וזועף.
לא אוהב את העולם שמחוץ לחנות הצעצועים.
סבא ג'פטו – בעל חנות צעצועים קסומה שמתקן צעצועים שכבר לא עובדים.
פיה – פיה עם שיער כחול.
גרה בבית מסתורי ביער, יחד עם כלבה מודרו ועוזרת הבית שלה אגנס.
אגנס – חילזון גדול ועוזרת הבית של פיה, שמחזיקה מאוד מדעתה.
מדורו – כלבה הגדול והמצחיק של פיה.
שועל וחתול – זוג נוכלים ערמומיים שתמיד עושים מעשים לא טובים.
קנדלוויק – ילד שמספר על עצמו שקרים על מנת להיות אהוב.
חבר טוב של פינוקיו ופרידה.
אדון דובדבן – בעלים של חנות המתמחה באלקטרוניקה, אשר נמצאת מול חנות הצעצועים של ג'פטו, בו הוא מתחרה.
מנג'פוקו – בובנאי בעל משקל עודף ותיאטרון נודד גדול.
קופיף – הקוף המשרת של מנג'פוקו.
הדיבוב העברי בוים על ידי טליה ברקאי, והופק על ידי ספיר רון ארגמן באולפני וידאופילם אינטרנשיונל.
שם הדמותמדבב/ת באיטלקיתמדבב/ת בעבריתפינוקיופרנצ'סקה רינלדיאיתמר אוליירפרידהמוניקה וולפהמייה קדושצרצראנדריאה לבונינודן שצברגסבא ג'פטופיירלואיג'י אסטורהאליעזר וייסמנג'פוקודודו ורסינופיהפרלה ליברטוריטליה ברקאיאגנסרקלה פאולליאורנה כץשועלפרנקו מנלהסער בדישיחתולאמיליאנו רג'טהדור סרוגואדון דובדבןאורסטה בלדיניקנדלוויקסטפנו ברוקולטיאייל לייביןקופיףדדי זהר
בנוסף השתתפו בדיבוב העברי ערן מור, לורה שופוב, דניאל שופוב, גיא גולדברג, תומר קאופמן, ספיר רון ארגמן, אליאור בן חמו ושחר ירון.
עונהמספר פרקיםתקופת שידור מקורית תקופת שידור בישראל שידור ראשוןשידור אחרוןשידור ראשוןשידור אחרון12629 בנובמבר 202117 בספטמבר 20224 בספטמבר 202223 באוקטובר 202222620 בנובמבר 20235 במאי 2024יפורסם בהמשךיפורסם בהמשך
איג'יניו סטראפי, מנכ"ל ומייסד חברת ההפקה האיטלקית Rainbow S.p.A, הצהיר במאי 2019 שהוא מתכנן להתמקד בהפקות לייב אקשן כדי להשלים את החוויה שלו באופן מקצועי בתור מפיק.
אף על פי הצהרה זו, בספטמבר 2019 שיתף סטראפי במגזין "Total Licensing" שהוא עובד על הפקת סדרת טלוויזיה זו.
באותו מגזין הופיעה תמונת קונספט ראשונית מתוך הסדרה, ונודע שהיא תהיה מבוססת על ספר הילדים "הרפתקאותיו של פינוקיו" משנת 1883 מאת קרלו קולודי.
סטראפי שיתף שלאורך כל הקריירה שלו הוא חיכה לעשות עיבוד לסיפור.
לפי דבריו, הבחירה להפיק את הסדרה הייתה מפני שילדים במדינות אירופה מחוץ לאיטליה כמעט ולא מכירים את הסיפור של פינוקיו.
כמו כן, כל העיבודים שהופקו לסיפור בשנים האחרונות, כמו "פינוקיו" (2019) ו"גיירמו דל טורו מציג: פינוקיו" (2022), לא הותאמו לילדים, לעומת סדרה זו.
סטראפי ציין שלסדרה יש שלוש מטרות - הראשונה היא ללמד את הילדים להיות כנים, השנייה היא לעורר את החשק לעזוב את הטלפונים הניידים ולצאת ל"הרפתקאות" ב"עולם האמיתי" והשלישית לגרום לילדים לקרוא ולהכיר את הסיפור.
סטראפי סיפר שהקושי בהפקת הסדרה היה להתאים את הסיפור למאה ה-21 ולילדים בכל העולם, ולא רק לילדים איטלקיים.
כמו כן הוא סיפר שעלילת הסדרה מרחיבה את האופק של הסיפור ולא משפרת אותו, אף על פי שנטען שלעיתים קרובות מזלזלים בדמיונו של קולודי.
על פי סטראפי, דמותו של פינוקיו בסדרה מייצגת את הרצון להכיר את העולם ולצמוח, ודמותה של פרידה משלימה את תמונת הדמויות הנשיות, זאת לאחר שבספר הדמות הנשית היחידה הייתה הפיה הכחולה – לסטראפי חשוב שיהיו דמויות נשיות בהפקות שלו והוא ידוע בשילוב שלהן, לדוגמה בסדרה "מועדון ווינX".
בדצמבר 2020 הסדרה הוכרזה לראשונה, כאשר נודע שהיא תופק על ידי אולפן ההנפשה האיטלקי Rainbow S.p.A בשיתוף Rai Ragazzi ו-Incerpi Investments, וששמה יהיה "פינוקיו וחברים".
עוד הוכרז שהיא תונפש בהנפשה ממוחשבת על ידי Toonz Animation India ההודית, ושיופקו לה 26 פרקים באורך 12 דקות שיעלו לשידור באיטליה ברבעון הרביעי של שנת 2021. באותו חודש האולפן הציג את פיילוט הסדרה לשדרנים עבור ילדים בני ארבע עד שבע, גיל היעד של הסדרה, בפסטיבל הסרטים של גיפוני.
באפריל 2021 נודע שהסדרה נמצאת בשלב ייצור מתקדם.
בספטמבר 2021 הצהיר סטראפי שזו תהיה אחת מהפקות ההנפשה האחרונות שלו כי הוא מעוניין להתמקד בלייב אקשן, אף על פי שהמשיך להפיק הפקות מונפשות, ביניהן "קסם בת הים" ו"מועדון ווינX: הקסם חוזר".
בריאיון לעיתון "איל ג'ורנלה" שפורסם בנובמבר 2021, נשאל סטראפי אם דמותו של פינוקיו תהפוך לילד אמיתי כמו בספר המקורי, והוא ענה שזו "מטרת הרומן והקריקטורה שלנו.
אבל אנחנו מקווים שזה יקרה מאוחר ככל שאפשר, כי זה אומר שהסדרה תהיה מוצלחת ושנעשה הרבה עונות שלה" - דבר שמראה שסטראפי מאמין בסדרה והוא מעוניין להפיק לה עונות נוספות.
בספטמבר 2021 סטראפי הכריז שלאחר סיום שידור העונה הראשונה, עונה שנייה שתכלול 26 פרקים נוספים תכנס להפקה.
באוגוסט 2022 נודע שהעונה השנייה של הסדרה בהפקה, כאשר פורסם שבעונה "הגיבורים יעסקו במספר הרפתקאות פיראטים", כמו כן שיופיעו דמויות חדשות.
במאי 2024 הוצהר בכנס "Licensing Expo" שלסדרה יופקו 52 פרקים חדשים.
בפסטיבל הסרטים של גיפוני שהתרחש ביולי 2021, הוקרנו שני פרקים מתוך הסדרה והוכרז שהיא תשודר באיטליה בערוץ Rai Yoyo.
באותו פסטיבל היה מופע ריקוד לצד הדמויות הראשיות של הסדרה, פינוקיו ופרידה.
באותו חודש פורסם טריילר הסדרה.
בספטמבר 2021, בפסטיבל הסרטים של ונציה, פינוקיו הלך על השטיח האדום והוכרז שהסדרה תעלה לשידור ב-29 בנובמבר 2021, כאשר מספר שבועות לפני השידור שודרה באותו ערוץ סדרה חדשה נוספת שמבוססת על הספר בשם "הכפר הקסום של פינוקיו".
הפרויקט בפסטיבל זכה להתעניינות רבה מצד התקשורת ומצד הנוכחים בו.
ב-30 באוקטובר 2021 מספר פרקים של הסדרה הוקרנו בפסטיבל Lucca Comics & Games באיטליה, כאשר באותו יום הייתה הבכורה האמריקאית של הסדרה בלוס אנג'לס, במסגרת פסטיבל ITTV של הטלוויזיה האיטלקית, בו סטראפי זכה ב-Kinéo/ITTV Award.
ב-22 בנובמבר 2021, שבוע לפני תחילת שידור הבכורה של הסדרה באיטליה, מספר פרקים ממנה הועלו לשידור טרום בכורה ב-RaiPlay, שירות הזרמת מדיה של RAI.
ב-6 בדצמבר 2021, לאחר שידור 13 הפרקים הראשונים של העונה הראשונה, הסדרה יצאה להפסקה.
בפברואר 2022 סטראפי הכריז שפרקים נוספים מתוך העונה ישודרו החל מסוף מרץ.
ב-27 במרץ 2022 החלו להיות משודרים שישה פרקים נוספים מתוך העונה הראשונה, כאשר לאחר שידורם היא יצאה להפסקה פעם נוספת.
ב-26 ביולי 2022 הוקרנו שני פרקים חדשים מתוך העונה בפסטיבל הסרטים של גיפוני, וב-6 בספטמבר הוכרז שששת הפרקים האחרונים של העונה ישודרו החל מ-14 בספטמבר.
ב-17 בספטמבר 2022 הסתיימה העונה הראשונה של הסדרה.
בפברואר 2023 נודע שהעונה השנייה תחל את שידוריה באיטליה בסתיו של אותה שנה.
ב-18 ביולי 2023 פורסם טיזר העונה השנייה, כאשר ב-23 ביולי 2023 הייתה תצוגה מקדימה של שני פרקים מתוכה בפסטיבל הסרטים של גיפוני.
באוקטובר 2023 היו תצוגות מקדימות נוספות של פרקים מתוך העונה ב-Matera Film Festival וב-Cinematica Kids.
בנובמבר 2023 הוכרז שארבעת הפרקים הראשונים של העונה יוקרנו באיטליה ברשתות בתי הקולנוע של The Space Cinema בין ה-18–19 של אותו חודש, כאשר ב-20 לחודש תחל העונה את שידוריה בטלוויזיה.
ב-18 בנובמבר 2023, יומיים לפני תחילת שידור העונה, שלושה עשר הפרקים הראשונים שלה היו זמינים ב-RaiPlay.
ב-26 בנובמבר 2023, לאחר שידור 13 הפרקים הראשונים של העונה, הסדרה יצאה להפסקה.
ב-29 באפריל 2024 החלו להיות משודרים שלושה עשר הפרקים האחרונים של העונה, כאשר באותו יום כולם נהיו זמינים ב-RaiPlay.
ב-5 במאי 2024 שודר הפרק האחרון של העונה.
ב-11 בדצמבר 2022 הסדרה החלה להיות משודרת במקדוניה הצפונית בערוץ Sitel.
חברת ההפצה Spacetoon pictures איחדה מספר פרקים מהסדרה לסרט באורך מלא שאורכו כ-95 דקות, כאשר הוא הופץ בשפה האנגלית עם כתוביות בערבית, תחילה ב-2 בפברואר 2023 באיחוד האמירויות הערביות, ערב הסעודית, עומאן, בחריין וכווית, ובהמשך ב-9 בפברואר בלבנון, קטר, מצרים, עיראק וירדן.
במצרים דווח שהסרט זכה להכנסות נמוכות, לצד סרטים זרים נוספים שהוקרנו במדינה.
ב-1 באפריל 2023 הסדרה החלה להיות משודרת ביוון בערוץ ניקלודיאון.
בכתבה שפורסמה בדצמבר 2021, נכתב שמאז השקת הסדרה היא נחשבת כ"סדרה הנצפית והמדורגת ביותר" בערוצה המקורי.
בפברואר 2022 סיפר סטראפי בריאיון שהסדרה "זוכה להצלחה מדהימה", ושהיא תמיד נמצאת בראש הרייטינג בערוץ המקורי בה היא משודרת, דבר שמוכיח שהיא יצרה "גרעין קשה של מעריצים שצופים בה ומחכים לה".
באוגוסט 2022 הסדרה זכתה בקטגוריית סדרת ההנפשה התלת־ממדית הטובה ביותר ב-ANN Awards.
בדומה להפקות נוספות של חברת ההפקה, גם סדרה זו הפכה למותג שכולל בתוכו מוצרים שונים.
בין המוצרים נכללים גרבי חג מולד וביצי פסחא בשיתוף Dolfin, פאזלים בשיתוף רוונסבורגר, תחפושות בשיתוף Ciao Srl, אופניים בשיתוף Dino bike ומברשת ומשחת שיניים בשיתוף Tau Marin Scalare.
יצאו לאור גם בהשראת הסדרה ספרי קריאה בהוצאת Fabbri Editori.
ב-26 במרץ 2022 יצא על ידי Tridimensional הגיליון הראשון של סדרת המגזינים שמבוססת על הסדרה, כאשר נכון לאפריל 2024 היא כוללת 25 גיליונות.
לסדרה קיים אתר אינטרנט הכולל סרטונים, משחקים, פעילויות, מידע על הדמויות, פרסומות למוצרים חדשים ומדור הורים.
כמו כן יש לה עמודים ברשתות החברתיות, ביניהן פייסבוק, אינסטגרם, טיקטוק ויוטיוב.
בפברואר 2022 הוכרז שחברת Giochi Preziosi נבחרה להיות יצרנית הצעצועים הרשמית של הסדרה, אשר תתחיל להפיץ את המוצרים באיטליה בתקופת הסתיו.
ביולי 2022 הוכרז שחברת Flair GP תפיץ צעצועים של הסדרה בבריטניה ובשוק האנגלי בשנת 2023, כאשר ההפצה החלה בתקופת האביב.
בשנת 2023 צעצועי הסדרה החלו להיות מופצים בישראל על ידי הנסיך הקטן.
ב-15 בפברואר 2023 הוכרז שמוצרי הסדרה מועמדים ל-Bologna Licensing Awards בקטגוריית מוצר הקיוסק המורשה הטוב ביותר, כאשר הם הפסידו למוצרים של הזיכיון "פינאטס".
במהלך השנים היו הופעות חיות רבות של דמויות הסדרה, אשר נועדו לשווק אותה או לקדם נושאים מסוימים, כמו איכות הסביבה.
חלק מההופעות הוקדשו לסדרה בלבד, וחלקן לקחו חלק לצד סדרות נוספות של Rainbow S.p.A.
לדמויות היו גם מספר הופעות בטלוויזיה בנוסף לסדרה עצמה, בין היתר בספיישל של תחרות שירי הילדים "Zecchino d'Oro" ששודר ב-24 בדצמבר 2021, ובספיישל "L'anno che verrà" שנעשה לרגל השנה האזרחית החדשה ששודר ב-31 בדצמבר 2021. באפריל 2021 הוכרז שאטרקציות שמוקדשות לסדרה יתווספו בפארק פינוקיו, דבר שלא יצא לפועל.
ביוני 2022 החלו פינוקיו ופרידה להופיע בפארק השעשועים Zoomarine הממוקם ברומא.
ב-24 בנובמבר 2024 עלתה ביוון הצגה המבוססת על הסדרה בהפקת Kolossaion Productions.
בשיתוף הסדרה נעשו גם מספר פרויקטים, ביניהם שיתוף פעולה שנעשה החל מאוקטובר 2022 עד פברואר 2023 עם Commissione Difesa Vista ו-Ottica Italiana, אשר מטרתו להעלות את המודעות בנושא חשיבות הראייה.
פרויקט נוסף נעשה בשיתוף Treedom והחל ב-22 באפריל 2023, אשר מטרתו לנטוע עצים שירכיבו את "יער פינוקיו וחברים".
עוד פרויקט נעשה עם הפוליקליניקה האוניברסיטאית אגוסטינו ג'מלי, בו דמויות הסדרה ביקרו את הילדים החולים שבו, כמו כן הופק סרט קצר בכיכובו של פינוקיו שמטרתו "להבטיח שאין חשש בהתמודדות עם הדרך הקלינית".
רבי פינחס ברבי יעקב הכהן (נולד ב-מאה ה-8, כפרא) היה פייטן ארץ-ישראלי.
רב סעדיה גאון בספר האגרון מזכיר אותו כאחד המשוררים הקדמונים, לצד יוסי בן יוסי, יניי ורבי אלעזר בירבי קליר.
נחשב כחותמה של התקופה הקלאסית בתולדות הפיוט.
מכמה מפיוטיו ניתן להוכיח את זיקתו לארץ ישראל, שכן מתועדים בהם מנהגים המזוהים עם נוסח ארץ ישראל הקדום.
כפי שמשתמע מהאקרוסטיכון של אחד מפיוטיו, הוא בא מכפרא שליד טבריה.
יש חוקרים שהציעו לזהות אותו עם רבי פינחס ראש הישיבה, מבעלי המסורה.
רבי פינחס, משורר פורה, כתב את יצירותיו בסביבות המחצית השנייה של המאה ה-8. בפיוטי קידוש הירחים שלו הוא מזכיר את צום הרעש לזכר "רעש שביעית" (או "רעש שביעי") שהתרחש בשנת 748 או באחת השנים הסמוכות, ומכאן שפעל אחריו.
רוב יצירותיו נמצאו בגניזת קהיר.
המהדורה הביקורתית לפיוטיו, שהוציאה שולמית אליצור ב-2004, כוללת יותר מ-140 פיוטים מסוגים רבים ומגוונים.
הוא כתב פיוטים בסוגים רבים ומגוונים, הכוללים כמעט את כל הסוגים שרווחו בארץ ישראל בתקופה הקלאסית.
בין השאר ניתן למצוא אצלו מגוון קרובות מכל הסוגים (קדושתאות, שבעתות וקרובות י"ח), יוצרות, פיוטים לברכת המזון, סדר עבודה, תקיעתות ופיוטי קידוש ירחים.
הגיוון הסגנוני, כמו גם העמדת הקרובה במרכז, דומה רק לזו של רבי אלעזר בירבי קליר.
בולטים בפיוטיו הם פיוטי קידוש ירחים לכל חודשי השנה, אשר לדעת שולמית אליצור, מהווים נוסח מפוייט של ברכת 'אשר בעגולה גידל דורשים' שמופיעה במסכת סופרים, סדרת פיוטים על 24 משמרות הכהונה ושני פיוטי קדושתא מונומנטליים לשמיני עצרת.
סגנונו של רבי פינחס ממקם אותו בחוגו של רבי אלעזר הקליר, אך לשונו בדרך כלל פשוטה יותר.
פינוקיו וקיסר הלילה הוא סרט הרפתקאות פנטזיה מונפש אמריקאי שיצא לאקרנים ב-25 בדצמבר 1987 על ידי New World Pictures.
הסרט הופק על ידי Filmation, כהמשך לרומן הקלאסי האיטלקי "הרפתקאותיו של פינוקיו" משנת 1883 מאת קרלו קולודי.
הסרט המתרחש שנה לאחר שפינוקיו הפך לילד אמיתי.
זה גם תואר על ידי חלק כסרט המשך "דקיק" לפינוקיו הקלאסי של דיסני מ-1940. דיסני תבעה את Filmation על הפרת זכויות יוצרים, אך Filmation זכתה בתביעה בטענה שיצירתו של קולודי היא נחלת הכלל.
הסרט זכה לביקורות שליליות בדרך כלל מהמבקרים במהלך יציאתו לאקרנים ונכשל בקופות.
תקציב הסרט עלה 10 מיליון דולר, אך הסרט הרוויח 3.2 מיליון דולר בכל המחזור שלו.
בישראל הסרט שודר בשנות ה-90 בדיבוב המקורי בערוץ הילדים.
דבורת בומבוס בשם סגן גראמבלבי מתעורר משנתו על ידי הגעתה של ספינה גדולה בעלת מראה מרושע.
בובנאי מרושע בשם פאפטינו, מעיר שזה המקום המושלם לקרנבל.
יתדות וחבלים עפים מהספינה ונוצר אוהל קרקס.
גראמבלבי עוזב את האזור בחיפזון.
שנה לאחר שנעשה אנושי על ידי הפיה הסנדקית שלו, הילד פינוקיו חוגג את יום הולדתו הראשון עם מר ג'פטו.
הפיה הטובה מופיעה ומלמדת את פינוקיו שאהבה היא המתנה החזקה ביותר שלו.
היא מביאה לחיים את אחד מהגילופים של פינוקיו עצמו, פשפש זוהר מעץ, כדי לשמש כמצפונו של פינוקיו.
פינוקיו המופתע קורא "וויליקרס!" והחרק מקבל את השם "וויליקרס".
לאחר המסיבה, פינוקיו מתבקש להעביר קופסת תכשיטים לראש העיר עבור ג'פטו.
בדרך הוא נתקל בשני רמאים בשם סילבסטר ג'יי סקאלוואג הדביבון ואיגור הקוף, אשר מרמים אותו להחליף את הקופסה ב"אודם של פרעה".
האודם מתגלה כזיוף וג'פטו זועם.
פינוקיו בורח בבושת פנים ומשאיר את וויליקרס מאחור.
פינוקיו מחפש עבודה בקרנבל ומתאהב מבובת מריונטה בלונדינית בשם טווינקל.
פאפטינו מזהה את פינוקיו ומשתמש בטווינקל כדי לפתות אותו להצטרף לקרנבל.
פאפטינו מתחיל לנגן במטחנת עוגב, מה שגורם לפינוקיו לרקוד ללא שליטה ולאט לאט להפוך חזרה לבובה.
פאפטינו מחבר חוטים לידיים ולרגליים של פינוקיו, משלים את השינוי, ותולה את פינוקיו חסר החיים כעת לצד טווינקל.
הפיה הטובה מופיעה ומעירה את פינוקיו, היא מסבירה לו שהוא איבד את חירותו כי הוא לקח אותה כמובן מאליו.
היא מזכירה לו את חשיבות הבחירה לפני החזרתו לצורת אדם.
פינוקיו מחליט להחזיר את קופסת התכשיטים.
וויליקרס מתנגד, אז פינוקיו מניח אותו בצד ונוסע לבדו.
וויליקרס נתקל שוב בגראמבלבי, שלוקח אותו לביתו בבאגזבורג.
פינוקיו נתקל שוב בסקלאוואג ואיגור, שמודיעים לו שהקופסה נמצאת בקרנבל, שחזר לספינה.
השלישייה רודפת אחרי ספינת הקרנבל בסירה.
בלי ידיעת פינוקיו, הם מתכננים למסור אותו לפאפטינו בתמורה לפרס, אך לאחר שפינוקיו מציל אותם מברקודה ענקית, הם משנים את דעתם ומתחילים להתחבר עם פינוקיו באמת.
בעודם נוסעים, מגיעה ספינת הקרנבל, לוכדת את הסירה.
וויליקרס, נישא לנהר על ידי גרמבלבי, נצמד לכיסו של פינוקיו כשהם נסחפים לתוך הספינה.
סקאלוואג מזהה את הספינה כאימפריית הלילה.
שייט מציע לפינוקיו טרמפ אל קופסת התכשיטים, ומשאיר את סקאלוואג ואיגור מאחור.
השייט אומר שהתיבה נמצאת בקצה הנגדי והחשוך יותר של מערה.
פינוקיו מעדיף את השביל המואר יותר, והם חותרים ל"קברט הניאון".
שומר אומר שפינוקיו יכול לשחק בפנים אם יחתום על חוזה.
הוא מסכים באימפולסיביות, רץ פנימה ומוצא חדר מלא בילדים חוגגים.
פינוקיו שותה ממזרקה של נוזל ירוק שגורם לו להזיות ולהחשיך.
הוא מתעורר על במה; מנהל הזירה אומר לו שהמעריצים שלו מחכים והוא מתחיל לרקוד.
סקאלוואג ואיגור, שעקבו אחרי פינוקיו, מנסים למשוך את תשומת לבו, אך נמשכים מהבמה בזמן שדעתו מוסחת על ידי טווינקל.
פינוקיו משתחווה לקול מחיאות כפיים סוערות.
פאפטינו מופיע ופינוקיו פונה למצוא את השייט, שהופך לשומר ולאחר מכן למנהל הזירה.
הוא אומר לפינוקיו שהגיע ל"ארץ שבה מתגשמים חלומות" ואז הופך להיות יצור מרחף עם ארבע זרועות בשם קיסר הלילה, שמגלה שהקהל שצפה בהופעה של פינוקיו וטווינקל הורכב מבובות אשר היו פעם בנים ובנות אמיתיים.
הוא דורש מפינוקיו לחתום על חוזה שיהפוך אותו שוב לבובה, בחירה שתחליש את הפיה הטובה עד מותה.
פינוקיו מסרב ונכלא עם סקאלוואג ואיגור.
סקאלוואג מקונן על כך שהם נכנעו לרצונותיהם מבלי להתחשב בתוצאות.
הקיסר בוגד בפינוקיו, אומר לו שחופש הבחירה נותן לו את כוחו.
הקיסר גם מגלה לפינוקיו שג'פטו התכווץ כך שיתאים לקופסת התכשיטים.
פינוקיו מתבקש לחתום על החוזה בתנאי הקיסר ישחרר את ג'פטו ואת האחרים.
פינוקיו מסלק את חירותו והופך חזרה לבובה חיה.
פינוקיו בורח עם חבריו בזמן שהקיסר יורה בפאפטינו בגבו עם בריח של קסם על פחדנותו המיידית בזמן שהוא רץ על חייו.
פאפטינו הופך לבובה חסרת חיים, ונשרף למוות מיד לאחר מכן.
הקיסר המרושע מבטיח לגרום לג'פטו לשלם על הבחירות של פינוקיו, אבל פינוקיו עומד נגד הקיסר והילה כחולה - אור הפיה הטובה - מקיפה אותו.
הקיסר יורה ברחי להבה לעבר פינוקיו, אבל האור הכחול מגן עליו כשהספינה עולה באש.
הוא רץ ומתהווה לכדור בוהק כחול וצולל לתוך דמותו הבוערת של הקיסר, והורס אותו ואת ספינתו.
על החוף, ג'פטו חזר לגודלו המקורי.
סקאלוואג ואיגור מוצאים את פינוקיו, שהפך שוב לילד אמיתי.
הפיה הטובה מופיעה, אומרת לפינוקיו בגאווה שהוא כבר לא צריך אותה.
היא נותנת את קופסת התכשיטים לג'פטו.
כמו כן, טווינקל חזרה להיות ילדה אנושית וחופשיה כאשר מתעוררת בקרבת מקום, והסרט מסתיים שכל החבורה חגגה וחזרה הביתה בשלום.
ג'יימס ארל ג'ונס - קיסר הלילה
דון נוטס - וויליקרס, גחלילית מעץ מואנשת
טום בוסלי – מר ג'פטו, אביו של פינוקיו
ריקי לי ג'ונס - הפיה הטובה, הפיה הסנדקית של פינוקיו
אד אסנר – סילבסטר ג'יי סקאלוואג, דביבון מואנש ותחבולן
פרנק ולקר - איגור, קוף מואנש, גנב ויד ימינו של סקאלוואג.
ולקר גם דיבב את ראש העיר המואנש של באגסבורג.
לאנה ביסון - טווינקל, בובת ילדה, מושא אהבתו של פינוקיו.
לינדה גארי - דבורה-אטריס, נקבת בומבוס אנתרופומורפית
ג'ונתן האריס - סגן גראמבלבי, דבור מואנש ממין זכר וסגן ה-RAB ("Royal Air Bugs")
וויליאם ווינדום - פאפטינו, בובנאי מרושע
הרב פינחס אדרי (10 בדצמבר 1944 – ט"ז בניסן ה'תשפ"ה, 14 באפריל 2025) היה רבה הספרדי של העיר גבעתיים.
נולד במרוקו ליעקב ושמחה אדרי.
למד במוסדות "אוצר התורה" במרקש אצל הרבנים יהודה שושנה ואלעזר מור יוסף.
נסמך לשחיטה על ידי ראש השוחטים במרקש רבי יעקב פרץ, ולרבנות על ידי רבה של מרקש מכלוף אבוחצירא והרב שלום משאש בקזבלנקה.
בסביבות גיל 18 עלה לישראל והתגורר באשדוד.
נשלח מטעם המחלקה לשירותים רוחניים בגולה של הסוכנות היהודית לכהן כרב במרסיי למשך כשנתיים.
בארץ כיהן כרב מושב עשרת ולאחר מכן כרב האזורי גדרות והיה יו"ר רבני מושבים העובדים ומזכ"ל ארגון הרבנים הספרדיים בישראל.
נחשב למקורב לרבנים מרדכי אליהו ועובדיה יוסף.
ב-27 באוקטובר 1982 התמנה לרבה הספרדי של גבעתיים, לצדו של הרב האשכנזי יוסף גליקסברג.
ייסד את בית הכנסת "רבי מאיר בעל הנס" ברחוב קיבוץ גלויות וכיהן כרבו, וכן הקים בעיר בית מדרש לרבנים וכולל אברכים "שלום ישראל" ועמד בראשם.
היה חבר מפלגת העבודה, ונחשב למקורב לשמעון פרס.
בשנותיו האחרונות, כאשר מצב בריאותו התערער, עבר להתגורר אצל בתו בירושלים.
בסוף 2024 פרש רשמית לגמלאות.
נפטר ביום הראשון של חול המועד פסח, 14 באפריל 2025 (ט"ז בניסן ה'תשפ"ה), ונקבר בבית העלמין נחלת יצחק.
היה נשוי לסוזן לבית אשריקי, ולהם שבעה ילדים, בהם:
הרב אליאב אדרי - מחבר ספרי "שבת אחים", "אבן ספיר", "בכורי שי", "אורי וישעי" ועוד.
הרב משה אדרי - ראש כולל "רב פעלים" בחדרה ומחבר ספר "אמרי דעה".
טלי אשת הרב ישראל מאיר ביטון רב העיר חדרה (בן הרב שמעון ביטון).
יעקב נשוי לבתו של השר לשעבר אליהו סויסה
אורלי נשואה לבנו של הרב משה אלמליח, רבה של עתלית לשעבר.
רבי פינחס מנחם אלתר (כ"א בתמוז ה'תרפ"ו, 3 ביולי 1926 – מוצאי פורים דמוקפין אור לט"ז באדר ה'תשנ"ו, 7 במרץ 1996) היה אדמו"ר בשושלת חסידות גור ונשיא מועצת גדולי התורה של אגודת ישראל ב-4 השנים האחרונות לחייו.
לפני כן שימש במשך שנים רבות ראש ישיבת שפת אמת, חבר מועצת גדולי התורה של אגודת ישראל ויו"ר אגודת ישראל.
ידוע בשם הפני מנחם על שם ספרו.
נולד כבן זקוניו של האדמו"ר מגור רבי אברהם מרדכי אלתר, בעל ה"אמרי אמת", שהיה בן 60 בעת לידתו, והיה אחיהם למחצה של רבי ישראל אלתר, בעל ה"בית ישראל", ושל רבי שמחה בונם אלתר, בעל ה"לב שמחה".
אמו, פייגה מינטשא הייתה בתם של אסתר (אחות אביו) ורבי יעקב מאיר בידרמן.
הצליח להימלט מאירופה עם אביו אחר כיבוש פולין על ידי גרמניה, ועלה לארץ ישראל בפסח ת"ש 1940. התגורר בירושלים.
אביו שכר עבורו כמורה פרטי את הרב חייקל מילצקי.
בי' בתמוז תש"ו (1946) נישא לציפורה, בת רבי אברהם מרדכי אלתר, בנו של רבי משה בצלאל, אחיו של ה'אמרי אמת'.
לאחר נישואיו התגורר סמוך לאביו.
עם פטירת אביו עבר להתגורר עם אמו בבניין שבו נמצאת עד היום ישיבת שפת אמת.
התגורר כל ימיו בדירה זו, בת 3 חדרים עם מרצפות וריהוט ישנים.
ב-1957 מונה לראשות הישיבה על ידי אחיו, רבי ישראל, שכיהן אז כאדמו"ר מגור.
רבי ישראל נכח בשיעור הראשון שאותו מסר.
קודם לכן התפרנס מניהול חנות ספרים.
גם כראש ישיבה הקפיד על קיום אורח חיים צנוע.
במשך שנים היה דוברם של אֶחיו רבי ישראל ורבי שמחה בונם (שכיהן גם הוא כאדמו"ר לאחר פטירת רבי ישראל).
בתפקיד זה סייעו לו כישוריו הרטוריים.
כיהן כחבר נשיאות ונשיא מועצת גדולי התורה, כחבר הנהלת החינוך העצמאי וכחבר הנשיאות של מפעל הש"ס.
ב-1971 התמנה ליו"ר אגודת ישראל.
במסגרת תפקיד זה פעל ב-1992 לאיחוד בין הפלג הליטאי של מפלגת דגל התורה לפלג החסידי של אגודת ישראל.
רבי פנחס מנחם סבל מאסתמה קלה כל ימיו.
בשנת 1992 נפטר אחיו רבי שמחה בונם.
במהלך ימי השבעה התעורר בחסידות הדיון את מי למנות כיורשו, את רבי פינחס מנחם, אחי האדמו"ר, או את רבי יעקב אריה אלתר, בנו של רבי שמחה בונם.
בסופו של דבר הוסכם שרבי פינחס מנחם יהיה האדמו"ר הבא, והוא התחייב בכתב לכבד את נכדיו של רבי שמחה בונם לא פחות מאת נכדיו שלו, וכן שלאחריו יקבל את התפקיד רבי יעקב אריה (האדמו"ר הנוכחי).
רבי פינחס מנחם כיהן בתפקיד כשלוש וחצי שנים, עד לפטירתו.
פנו אליו גם רבים שלא נמנו על חסידי גור.
נהג למסור שיחות ודרשות ארוכות יחסית.
נהג להאריך בתפילתו, בליווי תנועות של התלהבות - כמו ראשי השושלת, החידושי הרי"ם ושפת אמת, ושלא כאביו ואֶחיו האדמורי"ם הקודמים.
האריך יחסית בשיחות עם הבאים אליו להתייעצות, גם זאת כמנהג האדמו"רים הראשונים של השושלת.
בדברי תורתו עסק רבות בענייני "עין טובה" ו"קדושה" ודרש מחסידיו להגביר את האחווה ביניהם.
מבחינה פוליטית נחשב כבעל תפיסת עולם ימנית.
התנגד למסירת שטחי יהודה ושומרון לערבים וביקר ביישוב בית אל.
הרב אלתר סירב לבקשת ראש הממשלה שמעון פרס שהתקשר אליו בבחירות 1996 וביקש להיפגש עמו, באומרו שאיננו מסוגל ללחוץ את ידו של מי שלחץ את ידי ערפאת, שדם יהודים על ידיו.
עם זאת הוא נפגש עם יצחק רבין, בנימוק שהוא נגרר אחר מהלכי אוסלו, ולא הוביל אותם.
עשרות ההרוגים בפיגועי ההתאבדות שהתרחשו בתקופה האחרונה לחייו השפיעו על מצב בריאותו.
בימים שבהם נהרגו אנשים סירב לאכול.
הוא התבטא בתכיפות לפני אישי ציבור שנכנסו לחדרו על האסון שמביא לדעתו "הסכם אוסלו" על חיי ישראל.
לאור המצב, פִרסם בעיתון המודיע יומיים לפני פטירתו מכתב הפותח במשפט "עת צרה היא ליעקב, אשר יגורנו והוזהרנו בא".
נפטר בשנתו, מספר שעות לאחר שערך את שולחנו במוצאי חג הפורים, ליל ט"ז באדר תשנ"ו (1996).
נקבר באופן חריג בחצר ישיבת שפת אמת בשכונת מחנה יהודה שבירושלים, בסמוך לקבר אביו רבי אברהם מרדכי אלתר.
נישא בי' בתמוז ה'תש"ו, 9 ביוני 1946 ל, בת הרב אברהם מרדכי אלתר בן רבי משה בצלאל, ונכדת הרב שאול משה זילברמן (נפטרה בי' בסיון תשפ"ד, 16 ביוני 2024).
לרב אלתר נולדו שישה בנים ובת.
הרב יעקב מאיר, בנו הבכור.
הרב שאול אלתר, מנהיגה הרוחני של קהילת פני מנחם, בעבר היה ראש ישיבת שפת אמת
הרב יהודה אריה - היה חתנו של הרב מנשה קליין.
מונה בגיל צעיר לרב שכונת רוממה בירושלים ולראש הכולל של חסידות גור בעיר.
נהרג בתאונת דרכים בגיל 28. על שמו רחוב "ארי במסתרים" בשכונת רמות.
הרב יצחק דוד, ראש כולל להוראה של חסידי גור בבני ברק.
הרב דניאל חיים אלתר, רב בית המדרש 'ארי שבחבורה' וראש הישיבה לצעירים פני מנחם בירושלים.
משה בצלאל, נולד חולני ונפטר בילדותו.
רבים מחידושיו נמצאים בכתב יד ועדיין לא הודפסו.
תורתך שעשעי - פלפולים קצרים על פרשיות השבוע, תש"ן
פני מנחם, דרשותיו על פרשיות התורה והמועדים.
יצא לאור בחמישה כרכים לאחר פטירתו.
"מפחד אויב תצור חיי", מאמר שפרסם בכתב העת "הפרדס" על ההתמודדות עם הפחד מפני הסקאדים בעת מלחמת המפרץ הראשונה
פנינים נחמדים בענייני פורים, נלקט ויצא לאור על ידי אחיינו הרב משה בצלאל ורדיגר מניו-יורק, תשנ"ז.
משפתי ישנים, מאמר בעניין "כאשר זמם לעשות לאחיו"
אוצר מכתבים, ח"א תש"ע, ח"ב תשע"ג
אוצר דרשות ומאמרים, לקט מדרשותיו בעל פה ובכתב בענייני המועדים, ח"א - אלול-שבט, תש"ע; ח"ב - אדר-אייר, תשע"ב, ח"ג - סיון - אב, תשע"ד.
שולי הגיליון - הגהות, על משנה תורה להרמב"ם וספר החינוך, תשע"א; על מסכת ברכות - פסחים, תשע"ב; סדר מועד ח"ב, וסדר נשים, תשע"ג.
מצותיך שעשועי - ענייני בר מצווה
פני מלך - ענייני נישואין
פני שבת - ענייני שבת
פני מנחם - הגדה של פסח
פני מנחם - הגהות על הלבוש
פיני בלילי (נולד ב-18 ביוני 1979) הוא כדורגלן עבר ישראלי ששיחק בעמדת החלוץ.
בלילי נולד בבת ים לשמעון וקלרה ובילדותו אובחן עם הפרעת קשב, ריכוז והיפראקטיביות שבגללה החל לעסוק בספורט.
שיחק בקבוצת הנוער של שמשון תל אביב.
בעונת הדאבל כבש בלילי 12 שערים בכל המסגרות, כולל שער הניצחון במשחק מול הפועל כפר סבא באצטדיון בלומפילד, שהבטיח מעשית את האליפות, ובגמר הגביע מול בית"ר ירושלים בישל לדיאן ראצ'וניצה את השער הראשון במשחק.
בלילי גם זכה עם הקבוצה בגביע הטוטו הראשון של הפועל תל אביב בשנת 2002, ובאותה שנה היה שותף להעפלת הקבוצה לרבע גמר גביע אופ"א, הישג השיא של קבוצה ישראלית במפעל.
במשחק שמינית הגמר נגד פארמה האיטלקית, בישל את שני השערים שנכבשו על ידי מילאן אוסטרץ ואישטוואן פישונט.
בעונת עבר לקבוצת הכדורגל הטורקית איסטנבולספור.
בלילי נקנס על ידי פיפ"א בסכום של 4,000 דולר בשל מעברו למועדון קייסריספור הטורקי שבו שיחק בעונה שלאחר מכן, ושאותו עזב בשנת 2005 בשל חוב כספי.
לקראת עונת הצטרף בלילי אל העולה החדשה סיוואספור, ושם עשה את מרב שנותיו בטורקיה.
במקביל הצטרף בשנת 2008 לקבוצת כדורגל החופים של ראש העין, בה שיתף פעולה עם איציק זוהר.
בעונת סייע לסיוואספור לסיים במקום השני בליגה, אחרי בשיקטש אשר זכתה באליפות.
למרות ההישג, שהביא לקבוצה גם מקום במוקדמות ליגת האלופות, בחר בלילי לעזוב את סיוואספור אחרי ארבע שנים בקבוצה, בעיקר בשל מיעוט דקות המשחק שלהן זכה בחציה השני של העונה.
בקיץ 2009 הצטרף בלילי לקבוצת אנטליהספור מעיר הנופש אנטליה.
ב-30 בספטמבר 2009 קיבל בלילי אזרחות טורקית לאחר שהייה בטורקיה במשך 7 שנים.
כמו כן קיבל את השם הטורקי אטאקן אויגון.
ב-16 ביוני 2010 חזר בלילי לישראל וחתם בבני יהודה תל אביב.
בלילי שיחק שנתיים בבני יהודה ובתום חוזהו בסוף עונת 2011/2012 שוחרר מהקבוצה.
לאחר שנותר ללא קבוצה במהלך הקיץ, ב-17 באוקטובר 2012 חתם בלילי במכבי עירוני בת ים מליגה א'.
החל מדצמבר 2012 שימש בלילי גם כמאמנה הזמני של הקבוצה, ולקראת עונת מונה למנהל המקצועי ולעוזר המאמן בקבוצה, במקביל להמשך פעילותו כשחקן.
בקיץ 2014 פרש בלילי ממשחק פעיל, ומונה למאמן החלוצים במחלקת הנוער של הפועל תל אביב.
לאחר מכן שימש בתפקיד זה גם במחלקת הנוער של בית"ר טוברוק.
ב-7 בדצמבר 2015 מונה בלילי למאמנה של הפועל אשדוד מליגה ג'.
במרץ 2016 סיים את תפקידו בקבוצה.
בשנת 2000 היה מעורב בלילי במה שזכה לכינוי "פרשת הנבחרת הצעירה", במסגרתה הואשם יחד עם עוד שישה שחקנים מהנבחרת הצעירה של ישראל בהפרת הקוד האתי בכך שקיים יחסי מין עם צעירה בת 17 ערב משחק הנבחרת.
בלילי הושעה על ידי בית הדין של ההתאחדות לכדורגל לשנתיים מפעילות בנבחרות הלאומיות ועוד שנתיים על תנאי, אך זכה לחנינה בינואר 2002.
ב-3 ביוני 2000 ערך בלילי את הופעת הבכורה שלו במדי הנבחרת הבוגרת של ישראל, במשחק ידידות מול נבחרת הונגריה.
כבר במשחק זה כבש את שערו הראשון בנבחרת.
בדיוק שלושה חודשים מאוחר יותר, במהלך משחקי מוקדמות מונדיאל 2002, הבקיע את שערו הראשון במסגרת רשמית, מול נבחרת ליכטנשטיין.
בלילי שיחק במדי הנבחרת גם במשחקי מוקדמות יורו 2004, מוקדמות מונדיאל 2006 ומוקדמות יורו 2008.
ב-17 באוקטובר 2007 ערך את הופעתו האחרונה בנבחרת, במשחק ידידות מול נבחרת בלארוס.
בסך הכל רשם 29 הופעות במדים הלאומיים, בהן כבש 7 שערים.
הוא נשוי בשנית להילה, ולהם תאומים ובת.
הוא בעל אזרחות טורקית עוד מימיו כשחקן בליגות הטורקיות.
הרב פינחס קְהָתי (גכטמן) (Kehati; ז' באלול ה'תר"ע, 11 בספטמבר 1910 – א' בטבת ה'תשל"ז, 21 בדצמבר 1976) היה מחבר הביאור "משניות מבוארות" לששת סדרי המשנה, המכונה בפי הלומדים "משניות קהתי".
נולד ברובנו שבווהלין לקהת ולמלכה גכטמן.
בילדותו, לאחר מלחמת העולם הראשונה, עבר האזור לשליטת פולין.
למד בבית הספר הציוני-דתי למורים "תַּחְכְּמוֹנִי" ובשנת תרצ"ב סיים את לימודיו שם וקיבל תעודת בגרות והיתר הוראה.
נסמך בבית המדרש לרבנים בוורשה.
היה חבר בתנועת הנוער השומר הדתי וחבר ההנהלה הארצית של הארגון בפולין.
עבד במחלקת ההכשרה והעלייה של מרכז "החלוץ המזרחי".
בראשית תרצ"ו (1935) עלה לארץ ישראל.
היה פעיל בתנועת הפועל המזרחי ובשנת 1941 היה חבר רשימת הנוער "בני עקיבא".
בשנת 1942 היה חבר בוועדה המשפטית של הפועל המזרחי.
נודע בכינוי "קהתי" ששימש לעיתים כשם משפחתו, ולאחר השואה עברת את שמו לקהתי לזכר אביו.
לפרנסתו עבד כפקיד בבנק הפועל המזרחי ולאחר מכן בבנק המזרחי, ולאחר מכן פעל כרכז הנוער של הפועל המזרחי ורכז מחלקת ההדרכה של תנועת הנוער בני עקיבא.
לצד הרב משה צבי נריה הקים חוג לומדי תורה בסניף בני עקיבא בבני ברק.
בשנת 1945 העביר שיעורים בפרשת השבוע והדריך בקורס לגננות של הפועל המזרחי.
קהתי ביקש להפיץ תורה ברבים ותר אחר פירוש למשנה קל לקריאה ולהבנה גם לתלמידים ולציבור הרחוק מעולם התורה.
הפירושים שמצא לא תאמו את קהל היעד, ולכן החליט לכתוב ביאור בעצמו.
הביאור יצא בשנים תשט"ו–תשכ"ד (1955–1964) כקונטרס שבועי שהגיע לתפוצה של כ-5,000 עותקים.
כל קונטרס כלל 14 משניות מבוארות, שתיים לכל יום – לפי סדר לימוד המשנה היומית וכן שתי הלכות מהשולחן ערוך, שתי הלכות מהרמב"ם וקטע מהתנ"ך.
בהמשך יצא ביאורו למשנה כסדרת ספרים, עם הסכמתו של הרב איסר יהודה אונטרמן.
הביאור יצא בכמה מהדורות ופורמטים.
על אף השתייכות מחברו לציבור הדתי לאומי, וניסיונות גורמים קנאיים להחרים את החיבור, התקבל הביאור גם בציבור החרדי.
ייחודיותו של הביאור, המבוסס על הפרשנות המסורתית, בכך שמחד הוא קל לקריאה ונכתב בלשון מודרנית ורהוטה, ומאידך, הוא משלב מספר ביאורים על דרך הפשט, תמצית חידוש הגמרא הנוגע למשנה, ופעמים רבות גם את פסיקת ההלכה ברמב"ם ובשולחן ערוך.
בשנת תשכ"ז זכה על מפעלו התורני בפרס הרב קוק.
הביאור יצא בשנת תשנ"א בתרגום רוסי.
הרב קהתי היה גם מלחין של נעימות למילים מן המקורות, אחת מהן 'צמאה נפשי' בוצעה על ידי נירה וגליה רבינוביץ' בפסטיבל הזמר החסידי הראשון בשנת 1969. נפטר בליל ראש חודש טבת, נר שישי של חנוכה תשל"ז (21 בדצמבר 1976).
רחוב בשכונת גבעת שאול בירושלים קרוי על שמו.
בתו ליביה הייתה נשואה לרב אורי כהן.
אחותו בת ציון נישאה לדב רוזן.
פיני בדש (נולד ב־29 באוגוסט 1952) הוא פוליטיקאי ישראלי.
כיהן כראש מועצת עומר בשנים 1990–2024, וכחבר הכנסת מטעם מפלגת צומת בכנסת ה-13 ומטעם הליכוד-גשר-צומת בכנסת ה-14.
בדש נולד ב־1952 במושב גילת למשפחה ממוצא תוניסאי.
התגייס לצבא ב־1970. בשנת 1974 סיים את שירותו הסדיר בצה"ל כקצין לוחם בצנחנים בדרגת סגן ובשירות מילואים פעיל הגיע לדרגת תת-אלוף.
ב־1979 סיים לימודי תואר ראשון B.Sc בהנדסת מכונות באוניברסיטת בן-גוריון בנגב, ב־2001 סיים (בהצטיינות יתרה) לימודי תואר שני M.A במנהל ומדיניות ציבורית באוניברסיטת בן-גוריון בנגב.
ב־1990 עם פטירתו של ראש מועצת עומר ז'ק ארז, החל בדש לכהן כראש המועצה במקומו.
לקראת הבחירות לכנסת ה-13 הצטרף למפלגת צומת, ובבחירות מקדימות לרשימת המפלגה, שנערכו באפריל 1992, נבחר למקום השלישי.
המפלגה זכתה ב-8 מנדטים והוא החל לכהן במקביל להיותו ראש מועצה כחבר הכנסת מטעמה.
במסגרת תפקידו בכנסת עמד בראש ועדת המשנה לרשויות המקומיות, שהוקמה ליד ועדת הכספים ב-1996. בנוסף עמד בראש קבוצת אנשי ציבור וראשי רשויות מקומיות בנגב, שפעלו למען הקמת שדה תעופה בינלאומי נוסף בנבטים.
בדש נבחר שוב כראש מועצת עומר בבחירות לרשויות המקומיות בנובמבר 1998, ונאלץ להתפטר מהכנסת בעקבות קבלת חוק איסור כפל תפקידים שקבע כי מעתה ואילך לא ניתן לכהן כראש ראשות וכחבר הכנסת במקביל.
בסוף שנות ה-90 יזם בדש תוכנית להרחבת תחום היישוב עומר צפונה, לשטח בו גרו תושבים בדואים משבט תראבין.
לצורך מימוש ההרחבה יזם תוכנית לפינוי השבט מהאדמות עליהן הוא יושב.
בספטמבר 2003 התקבלה החלטת ממשלת ישראל ליעד שטח מדרום לעיר רהט, כדי שישמש להקמת יישוב חדש לשבט, תראבין א-צאנע.
הקמת היישוב החדש החלה בשנת 2005 ומקביל החל בפינוי התושבים הבדואים, חלקם עזב מרצון לאחר שקיבלו פיצוי כספי ומגרש ביישוב החדש, אך חלק סירב להתפנות ופתח במאבק.
ב-2009 החל פעולות פינוי בכוח של היישוב.
במרץ 2009 הוצת מטוסו הפרטי במנחת שדה תימן על ידי בדואי מהשבט, על רקע המאבק נגד הפינוי.
ב-2012 התפנו המשפחות האחרונות אל היישוב החדש ועל השטח הוקמה שכונה חדשה.
בספטמבר 2006 קרא לכל חברות התקליטים, חברות ההפקה וראשי הרשויות בארץ להחרים את הזמר ג'קו אייזנברג, זוכה "כוכב נולד 4".
לאחר שאייזנברג הצהיר בפומבי כי לא רק שלא התגייס, אלא הוא גם סולד מצה"ל.
באוגוסט 2007 קרא להחרים את כל משתתפי "כוכב נולד" שלא שירתו בצה"ל.
ביוני 2011 קרא להחרים את אוניברסיטת בן-גוריון בנגב בטענה שהאוניברסיטה מעסיקה מרצים שמסיתים נגד מדינת ישראל.
בספטמבר 2014 נחקר במשטרת באר שבע בחשד לפגיעה בפרטיותו של מועמד מתחרה בבחירות המקומיות ב-2013. על פי החשד, בדש חשף מידע פרטי של אחד המועמדים שהתמודד מולו בבחירות, בהיעדר בסיס עובדתי לחשד, לאחר חקירה קצרה נסגר התיק מעילת חוסר אשמה.
ביולי 2023 הכריז כי לא יתמודד בבחירות הבאות ויפרוש מהתפקיד לאחר 33 שנים.
בין היתר מחזיק בדש ברישיון טיס אזרחי.
עקב פועלו הרב ומאבקו לפיתוח הנגב זכה בדש לכינוי "השריף".
הוא מכהן בוועד המייעץ של תנועת "הביטחוניסטים".
באוקטובר 2023 גויס לשירות המילואים במלחמת חרבות ברזל.
בדש סיים את כהונתו ב-19 במרץ 2024, לאחר כ-34 שנות כהונה.
במקומו נבחר אחיינו, ארז בדש.
פינטרול (Finntroll - "טרול פיני") להקת פולק מטאל מפינלנד.
הלהקה משלבת מוזיקת בלאק מטאל יחד עם סגנון פולק ייחודי לפינלנד הנקרא "הומפה".
פינטרול ידועה בעיסוקה ההומוריסטי והאובססיבי באגדות הטרולים, ומכאן שמה.
למרות העובדה שפינטרול היא להקה פינית, הליריקה נכתבת בשפה השוודית מכיוון ש"השפה השוודית נשמעת "טרולית" יותר"- כך טען סולן הלהקה לשעבר, יאן "קטלה" יאמסן.
פינטרול הוקמה ב-1997 על ידי טימו ראימורנטה (המכונה "סומניום"), גיטריסט להקת הבלאק הפינית Impaled Nazerane, ויאן "קטלה" יאמסן.
הדמו הראשון של הלהקה, Rivfader, הוקלט כשנה מאוחר יותר.
אחרי הקלטת הדמו בשנת 1998 הצטרפו שאר חברי הלהקה לראימורנטה ויאמסן.
חברת התקליטים הפינית Spinefarm הביעה התעניינות בלהקה באותה תקופה והלהקה הוחתמה בלייבל.
החתימה בלייבל הובילה להוצאתו של האלבום המלא הראשון של הלהקה Midnattens Widunder ("מפלצת חצות") בשנת 1999.
בשנת 2001 הוציאה פינטרול את האלבום Jaktens Tid ("זמן הצייד").
האלבום הצליח להתברג בין 20 האלבומים המובילים של מצעד האלבומים הפיני, דבר שהפתיע את הלהקה ואת חברת התקליטים והצליח לעלות על ציפיותיהם.
גל ההצלחה והפופולריות שהלהקה החלה לצבור באותם הימים עורר את התעניינותה של חברת התקליטים הגדולה Century Media שהחלה לקדם ולשווק את פינטרול ברחבי העולם.
קיץ 2001 היה הקיץ בו החלה להופיע בפסטיבלי מטאל גדולים בפינלנד וברחבי אירופה.
השנה שלאחר יציאתו של Jaktens Tid התבררה כשנה של חוסר מזל מבחינת הלהקה: הופעות רבות בוטלו, ובנוסף לכך יאן יאמסן פרש מהלהקה עקב גידול במיתרי הקול שלא היה ניתן להסרה על ידי ניתוח.
פרישתו באה אחרי שחרורו של האלבום Visor om Slutet ("שירים על המוות").
האלבום הוקלט בתחילת ינואר בשנת 2003, בסטודיו שממוקם ביער ליד העיר הלסינקי בפינלנד.
חברי הלהקה כינו את ההקלטה במקום כ"ניסיון אקוסטי", ובאלבום יש שילוב של אלמנטים מוזיקליים אקוסטיים ושל קולות מהטבע.
באלבום הזה יאן יאמסן וסולנה החדש של הלהקה, טאפיו וילסקה, התחלקו במטלות השירה.
זמן קצר לפני צאתו של האלבום Visor om Slutet נהרג גיטריסט הלהקה, טימו ראימורנטה, כתוצאה מנפילה מגשר ליד הלסינקי לאחר ששתה כמות גדולה של אלכוהול.
שני אנשים שהיו במקום טענו כי ראימורנטה קפץ מהגשר במודע ובעצם התאבד.
למרות האירועים המצערים שפקדו את הלהקה באותה השנה, הלהקה החליטה להמשיך ולהתקיים גם לאחר ששני מקימיה כעת לא חברים בלהקה, והמשיכה לסיבוב הופעות של שבועיים ברחבי אירופה, כאשר הם נתמכים על ידי להקת הדום מטאל\גותיק מטאל קטטוניה.
במהלך אותו סיבוב הופעות צירפה הלהקה לשירותיה את הגיטריסט מיקאל קרלבום שהחליף את ראימורנטה.
בשנת 2004 שחררה הלהקה אלבום מקוצר (EP) בשם Trollhammaren ("פטיש הטרול"), ואת אלבומה המלא הרביעי, Nattfödd ("בערת לילה").
האלבום Nattfödd מהווה שינוי מסוים בכיוונה המוזיקלי של פינטרול ובו הלהקה החלה לבצע שירים מעט איטיים יותר מהאופייני להם בשאר האלבומים ובנוסף שולבו אלמנטים אקוסטיים ואף אלמנטים של אמביינט מאלבומה הקודם Visor om Slutet.
למרות זאת, האלבום נשאר נאמן לשורשי הפולק/בלאק מטאל של הלהקה.
ב-29 בינואר 2006, פוטר טאפיו וילסקה, סולן הלהקה משנת 2003. בראיון שהעניק לאתר האינטרנט של הלהקה הוא החליט שלא לציין את הסיבות שבעבורן הוא פוטר מהלהקה, והגדיר אותן כ"סיבות אישיות".
באותה שנה הצטרף ללהקה הסולן מתיאס לילמנס.
במרץ 2007 הוציאה פינטרול אלבום חמישי במספר, העונה לשם Ur Jordens Djup ("ממעמקי האדמה").
האלבום ממשיך את הקו ה"טרולי" הייחודי לפינטרול ובאלבום נעשה דגש על עבודת קלידים ממוקצעת ואפית יותר יחד עם גיטרות מלודיות וכוחניות.
מתיאס "וורת'" לילמנוס - שירה
סמולי "סקריימר" פונסימאה - גיטרה
מיקאל "רוטה" קרלבום - גיטרה
סמי "טונדרה" אוסיטאלו - בס
סאמו "Beast Dominator" רוטסאליינן - תופים
הנרי "טרולהורן" סורבלי - קלידים (חבר גם במונסורוו)
פִּינַטוּבּוֹ (בפיליפינית: Bundok Pinatubo) הוא הר געש פעיל על האי לוזון שבפיליפינים, הנמצא על גבול הפרובינציות זמבלס, טרלק ופמפנגה.
עד לשנת 1991 היה פינטובו רדום וניכרו עליו סימני בליה טבעית.
על מורדותיו היה יער עבות שממנו התקיימו כמה אלפי תושבים מקומיים, בני שבט אייטה שנמלטו מן העמקים להרים עם בוא המתיישבים הספרדים בשנת 1565.
התפרצותו של הר הגעש ביוני 1991, במדד התפרצות געשית 6, באה לאחר יותר מחמש מאות שנה בהן היה ההר רדום.
התפרצותו של הפינטובו הייתה התפרצות הר הגעש השנייה בגודלה במאה ה-20, מבחינת כמות החומר שנפלט מן הלוע.
תחזיות מדויקות של ההתפרצות הקרבה הביאו לפינויים של אלפי תושבים מן האזורים הסמוכים להר ובכך חסכו אבדות רבות בנפש, אולם אזורים אלה ניזוקו באופן קשה מן הזרמים הפירוקלסטיים ומנשירת אפר וכן מלהארים (מפולות בוץ געשי) שנגרמו מגשמים עזים, והביאו להרג של מאות אנשים ולהרס אלפי בתים.
השפעות התפרצות הפינטובו הורגשו בכל קצוות תבל.
בהתפרצות נפלטו מלוע ההר כ-10 מיליארד טון של מגמה וכ-20 מיליון טון של דו-תחמוצת הגופרית (SO2), וכן נפלטו כמויות עצומות של מינרלים ומתכות לפני האדמה.
בהתפרצות נפלטו לחלל הסטרטוספירה כמויות גדולות של תרסיסים – יותר מבכל התפרצות הר געש אחרת מאז התפרצות הקרקטואה בשנת 1883. התרסיסים שנפלטו לחלל המשיכו לרחף במשך החודשים שלאחר ההתפרצות, ויצרו שכבה של אובך גופריתי.
בתקופה זו ירדה הטמפרטורה הממוצעת בכדור הארץ בחצי מעלת צלזיוס לערך, וקצב הרס שכבת האוזון גבר באופן משמעותי.
פינטובו הוא חלק משרשרת הרי געש השוכנת לאורך חופו המערבי של האי לוזון.
הרי געש אלה נוצרו בנקודת המגע של שני לוחות טקטוניים אדירים, הלוח האירואסייתיי המחליק מתחת ללוח הפיליפיני לאורך שקע מנילה הנמצא ממערב ומהווים חלק מטבעת האש שסביב האוקיינוס השקט.
המילה "פינטובו" בלשונות המקומיות טגלוג וסמבל, פירושה "אשר גדל", המרמז להתפרצותו של ההר במאה ה-15, אף שלא נמצאה עדות לאזכורי ההתפרצות ההיסטורית בסיפורת העממית של תושבי האזור.
לשם "פינטובו" ישנו פירוש נוסף, ולפיו מדובר בקרקע פורייה שבה היבולים משגשגים.
קודם להתפרצות האדירה בשנת 1991 היה פינטובו הר געש בלתי ידוע, שלא היה מוכר ברוב האזורים ששכנו סמוך לו.
פסגתו הייתה בגובה 1,745 מטר מעל פני הים, אולם היא בלטה רק 600 מטר מעל הרמה שעליה שוכן ההר ורק 200 מטר מעל הפסגות השכנות, שהסתירו אותו מכמה כיוונים.
בני שבט האייטה ישבו על מורדות הר הגעש ובאזורים השכנים במשך מאות שנים, מאז הימלטם מאימת הכובשים הספרדים.
האייטה עסקו בציד ובאיסוף מזון בג'ונגלים הסבוכים שבסביבת ההר ושרדו בהצלחה רבה.
הם אף עסקו בגידולים חקלאיים כגון אורז ושעורה.
בסביבתו הקרובה של ההר התגוררו כשלושים אלף תושבים, ששכנו בכפרים קטנים.
היערות הסבוכים בסביבה, ששגשגו הודות למשקעים רבים (כמעט 4,000 מ"מ בשנה) היוו מקור קיום לאוכלוסייה, והקרקע הגעשית הפורייה התאימה לעיבוד חקלאי.
במרחק של 40 ק"מ מן ההר התגוררו כמעט חצי מיליון תושבים, חלקם ביישובים עירוניים.
באזור זה שכן אף בסיס חיל האוויר האמריקאי קלארק, בו התגוררו כעשרים אלף איש.
מקורותיהם של מספר נהרות מוצאם בהר פינטובו, בהם הנהרות בוקאו, סנטו תומאס, מלומה, טנגואיי וקילנג.
לפני ההתפרצות היוו נהרות אלה מערכות אקולוגיות חשובות, אולם לאחר ההתפרצות נסתמו עמקים רבים בחומרי ההתפרצות.
מאז שנת 1991 נסתמו ערוצי הנהרות במשקעי אפר ובלהאר (מפולות בוץ געשי).
ממחקרים שנעשו באזור מסתמן שיחלפו שנים רבות לפני שמערכת הנהרות בסביבת ההר תתאושש.
אף שתושבים מקומיים אינם זוכרים התפרצויות גדולות קודמות של פינטובו, כמה מבני שבט אייטה סיפרו שאבותיהם זכרו התפרצויות קטנות של ההר בעבר.
אזור הר פינטובו היה ידוע בפעילות גאו-תרמית בסביבתו והתפרצויות קטנות של קיטור אופייניות לאזורים כאלה בעולם.
רק לאחר ההתפרצות בשנת 1991 חקרו גאולוגים את ההיסטוריה של הר הגעש והאזור.
ניתן לחלק את ההתפרצויות של הר הגעש לשתי תקופות עיקריות.
רוב האזור המצולק המקיף היום את הר הגעש מורכב משרידים של הר פינטובו הקדום.
פינטובו הקדום היה ממוקם בערך במקום שבו עומד היום הר פינטובו ונראה שפעילותו של ההר החלה בערך לפני 1.1 מיליון שנה.
על-פי מבנה המורדות הסמוכים, משערים שפינטובו הקדום הגיע לגובה של כ-2,300 מטר מעל פני הים.
מספר הרים השוכנים היום סמוך לפינטובו היו הרי געש לווייניים לפינטובו הקדום.
חלק מהפסגות הסמוכות אף היוו חלק מפינטובו הקדום והופרדו מההר במהלך הדורות בפעילות גאולוגית טבעית.
פעילותו הגעשית של פינטובו הקדום הייתה רגועה הרבה יותר מזו של פינטובו המודרני והסתיימה ככל הנראה לפני כ-45 אלף שנה.
לאחר תקופה ארוכה של חוסר פעילות נוצר פינטובו המודרני בהתפרצויות שהתחילו לפני כ-35 אלף שנה.
לידתו של פינטובו המודרני אירעה בהתפרצות העזה ביותר בהיסטוריה של ההר, בה נשפכו זרמים פירוקלסטיים ברוחב של עד 100 מטרים על כל מורדותיו של ההר.
נפח החומר שנשפך מן ההר מוערך בכ-25 קילומטר מעוקב ופליטתו של חומר כה רב יצרה לוע ענק.
כל אחת מהן הייתה כנראה גדולה מאוד ובמהלכה נפלט חומר בנפח העולה על 10 ק"מ מעוקב, שכיסה שטחים נרחבים בסביבת ההר.
להערכת מדענים ההתפרצות האחרונה, לפני ההתפרצות של 1991, אירעה לפני כחמש מאות שנה ולאחריה היה הר הגעש רדום.
בתקופה זו כוסו מורדות ההר לחלוטין ביער גשם עבות.
ב-16 ביולי 1990 זעזעה רעידת אדמה בעוצמה של 7.8 בסולם ריכטר את מרכז האי לוזון.
מוקד רעידת האדמה היה 100 ק"מ לערך מצפון-מזרח לפינטובו, דבר שהוביל מספר וולקנולוגים לשער שרעידה זו היא שגרמה בסופו של דבר להתעוררותו של ההר, אף שהדבר לא ניתן להוכחה ודאית.
שבועיים לאחר רעידת האדמה דיווחו תושבים מקומיים על קיטור היוצא מן ההר, אולם מדענים שביקרו בהר מצאו שהמקור לדיווח הוא כנראה מפולות אדמה קטנות ולא פעילות געשית.
ב-15 במרץ 1991 חשו התושבים בכפרים מצפון-מערב להר בסדרה של רעידות אדמה.
רעידות אדמה בעוצמה גוברת והולכת התרחשו בשבועיים שלאחר מכן, דבר שהבהיר שפעילות געשית כלשהי הולכת ומתקרבת.
ב-2 באפריל התעורר ההר בהתפרצויות של קיטור ואפר שאירעו סמוך לפסגה בבקע שאורכו כ-1.5 ק"מ.
במהלך השבועות שלאחר מכן המשיך ההר בסדרה של התפרצויות קטנות שהטילו אפר על אזורים סמוכים.
סייסמוגרפים תיעדו באותה תקופה מאות רעידות אדמה קטנות בכל יום.
עם תחילת הפעילות הביאו מדענים ציוד לניטור פעילות ההר והחלו אוספים מידע גאולוגי על התפרצויות קודמות של הר הגעש.
תיארוך פחמן-14 של פחם משיירי התפרצויות היסטוריות גילה שלוש התפרצויות גדולות באלפי השנים האחרונות, בערך לפני 5,500, 3,500 ו-500 שנה.
מחקרים גאולוגיים הראו שהמישורים הסמוכים להר נוצרו ברובם ממפולות בוץ געשי (להאר) שנפלט בהתפרצויות קודמות.
פעילות ההר הלכה וגברה בחודשים אפריל ומאי.
מדידות של הפליטה היומית של דו-תחמוצת הגופרית הראו עלייה מהירה מ-500 טון ב-13 במאי ל-5,000 טון ב-28 במאי.
ממצאים אלה הצביעו על עמוד של מגמה המתרומם בהדרגה מתחת להר הגעש.
לאחר 28 במאי, ירדה באופן משמעותי כמות פחמן דו-חמצני שנפלטה מן ההר, דבר שהוביל לחששות שנתיב הגז הנפלט מן המגמה נחסם, דבר העלול להוביל לעלייה בלחץ הפנימי של ההר ובסופו של דבר להתפרצות בעלת אופי של התפוצצות אדירה.
התפרצויות המגמה הראשונות אירעו ב-3 ביוני וההתפרצות הגדולה הראשונה התרחשה ב-7 ביוני ובה התרומם ענן אפר לגובה של 7 ק"מ.
לאחריה פרסם המכון הפיליפיני לוולקנולוגיה וסייסמולוגיה אזהרה ולפיה קיימת אפשרות להתפרצות חזקה של ההר בתוך שבועיים.
לאור הסימנים הגוברים להתפרצות מתקרבת של ההר נוצר שיתוף פעולה בין המכון הפיליפיני לוולקנולוגיה וסייסמולוגיה לבין המכון הגאולוגי האמריקאי, כדי לשכנע את התושבים באזורי הסכנה סמוך להר להתפנות מבתיהם.
הסיכון בכך היה שאזהרת שווא עלולה להוביל להתעלמות התושבים מאזהרות עתידיות.
לעומת זאת, עיכוב באזהרה עלול היה לגרום למותם של אלפי תושבים.
על כן הייתה חשיבות עליונה להערכה מדויקת של מידת הסיכון להתפרצות של ההר בכל רגע נתון.
סביב ההר הוגדרו שלושה אזורי פינוי.
הקרוב ביותר להר היה ברדיוס של 10 ק"מ מהפסגה, השני היה בין 10 ל-20 ק"מ מהפסגה והשלישי היה בין 20 ל-40 ק"מ מהפסגה (ובתוכו היה בסיס חיל האוויר האמריקאי קלארק והעיר אנג'לס סיטי בת כ-150,000 תושבים).
עד לרדיוס של 20 ק"מ מן הפסגה התגוררו כ-40 אלף תושבים, בעוד שבמרחק של 20 - 40 ק"מ מן הפסגה נמנו 331,000 תושבים.
המדענים הגדירו חמש דרגות של התרעה, החל מדרגה 1 (פעילות סייסמית מעטה) ועד לדרגה 5 (התפרצות עזה).
בכל יום פורסמו התראות תוך פירוט דרגת האזהרה ואזור הסכנה.
התראות פורסמו באמצעי התקשורת השונים: עיתונים, שידורי רדיו וטלוויזיה וכן באמצעות ארגונים קהילתיים שונים שפעלו באזורי הסכנה.
רבים מבני האייטה שגרו במורדות ההר נטשו את כפריהם מרצונם החופשי כשהחל ההר להתפרץ בחודש אפריל, והתכנסו בכפר ששכן כ-12 ק"מ מהפסגה.
ככל שהלכו ההתפרצויות והחמירו נדדו בני האייטה לכפרים מרוחקים יותר, חלקם נאלצו לנדוד תשע פעמים במהלך החודשיים שקדמו להתפרצות הגדולה.
ההוראה הרשמית הראשונה להתפנות מהאזור ברדיוס 10 ק"מ מהפסגה פורסמה ביום 7 באפריל.
ההוראה להתפנות מהאזור שבין 10 - 20 ק"מ מן הפסגה פורסמה ביום 7 ביוני.
התרעה בדרגה 5 שפורסמה ביום 14 ביוני גרמה לפינוי האזור שבמרחק 20 - 40 ק"מ מהפסגה.
בסך הכול פינו את האזור כ-60 אלף תושבים ברדיוס 30 ק"מ מהפסגה עד ליום 15 ביוני.
רוב התושבים עברו לבירת הפיליפינים מנילה וכן לקזון סיטי, שם שהו כ-30 אלף פליטים באצטדיון הכדורגל שבעיר.
בתחילת חודש יוני הראו מכשירי מדידה שההר מגדיל את נפחו, כנראה עקב כמות גדולה של מגמה המצטברת בתוך ההר, מתחת לפסגה.
במקביל, פעילות סייסמית שמוקדה הקודם היה בעומק של מספר ק"מ במעבה האדמה, כ-5 ק"מ מצפון-מערב לפסגה, החלה להיות רדודה יותר ומוקדה היה בדיוק מתחת לפסגת ההר.
ב-7 ביוני החלו התפרצויות המגמה הראשונות ויצרו כיפה געשית בפסגת ההר.
הכיפה הלכה וגדלה במשך חמישה ימים והגיעה לקוטר של 200 מטר ולגובה של 40 מטר.
בבוקר 12 ביוני, בשעה 03:41, בישרה התפוצצות קטנה את השלב הבא, החזק יותר של ההתפרצות.
מספר שעות אחר כך, התפוצצויות גדולות שמשכן היה בין חצי שעה לשעה יצרו ענן ענק שהגיע לגובה של 19 ק"מ וזרמים פירוקלסטיים ירדו במורדות ההר והגיעו, בחלק מעמקי הנהרות, עד למרחק של 4 ק"מ מן הפסגה.
14 שעות מאוחר יותר שיגרה התפרצות שנמשכה רבע שעה ענן אפר לגובה של 24 ק"מ.
התרוממות הענן לוותה בברקים רבים.
ב-13 ביוני, בשעה 08:41, החלה התפרצות עזה שלישית, לאחר שורה ארוכה של רעידות אדמה קטנות בשעתיים שקדמו לה.
ההתפרצות נמשכה כחמש דקות, שבהן ענן האפר טיפס שוב לגובה 24 ק"מ.
לאחר שלוש שעות של שקט החלה שוב פעילות סייסמית שהלכה וגברה לאורך 24 שעות, עד שביום 14 ביוני בשעה 13:09 אירעה התפרצות עזה נוספת שנמשכה שלוש דקות ושגרה ענן אפר לגובה 21 ק"מ.
האפר שנפלט בארבע ההתפרצויות הללו התפזר בעיקר באזור שמדרום-מערב להר.
שעתיים לאחר האחרונה מבין ארבע ההתפרצויות, החלה סדרת התפרצויות שנמשכה כ-24 שעות ובמהלכן נצפו זרמים פירוקלסטיים לאורך מספר ק"מ במורד ההר ובעמקי הנהרות היוצאים ממנו.
ב-15 ביוני 1991 החלה התפרצות השיא של פינטובו.
רעידות אדמה נרחבות שהחלו בשעה 13:42 גרמו לעומס אדיר של נתונים במכשירי הסייסמוגרף שבבסיס חיל האוויר קלארק, עד שבשעה 14:30 יצאו המכשירים מכלל פעולה, כנראה עקב האבק הרב שבאוויר.
באותה עת נרשמו גם שינויים קיצוניים בלחץ האטמוספירי באזור.
באותו היום הכה הטייפון "יוניה" באי וחלף כ-75 ק"מ מצפון להר הגעש.
הגשמים העזים כתוצאה מהסופה לא אפשרו תצפיות ישירות על הר הגעש, אך ממדידות שנעשו עולה שענן האפר עלה לגובה של 34 ק"מ בשיא ההתפרצות, שנמשכה כשלוש שעות.
זרמים פירוקלסטיים שנשפכו מהלוע הגיעו למרחק של 16 ק"מ.
גשמי סופת הטייפון שהתערבבו באפר גרמו למפולות בוץ אדירות.
ענן האפר כיסה אזור של כ-125,000 קמ"ר והטיל אפלה על רוב שטחו המרכזי של האי לוזון.
כמעט כל האי כוסה באפר, בכמויות משתנות.
אפר נפל גם ברוב אזור ים סין הדרומי ונפילת אפר תועדה אף באזורים מרוחקים כמו וייטנאם, קמבודיה ומלזיה.
בערך בשעה 22:30, תשע שעות לאחר תחילת התפרצות השיא, החלו גלי הלחץ האטמוספירי לחזור לרמות שקדמו להתפרצות.
כיוון שלא היו עוד סייסמוגרפים תקינים בסביבת ההר, אין תיעוד של הפעילות הסייסמית משלב זה, אולם וולקנולוגים אוחזים בדעה שהחל משעה זו החל סופה של ההתפרצות.
ההתפרצות הביאה לפליטת כמויות אדירות של מינרלים ומתכות מבטן האדמה לפני השטח.
סך כל החומר שנפלט מהר פינטובו מוערך בכ-10 ק"מ מעוקב.
זוהי התפרצות הר הגעש הגדולה ביותר מאז התפרצות הר נוברופטה שבאלסקה בשנת 1912, והיא גדולה פי עשרה מהתפרצות סנט הלנס בשנת 1980. התפרצות השיא דורגה בדרגה 6 במדד התפרצות געשית.
במקום שבו הייתה פסגתו של ההר נותר לוע בקוטר של 2.5 ק"מ.
הנקודה הגבוהה בהר, הנמצאת בשולי הלוע, היא בגובה 1,485 מטר, ונמוכה ב-299 מטר מגובה הפסגה שלפני ההתפרצות.
722 איש נהרגו כתוצאה מההתפרצות, כשרבים מהם נהרגו מהתמוטטות גגות בתיהם תחת כובד משקל האפר.
סכנת ההתמוטטות גברה עקב הגשמים שירדו באזור כתוצאה מסופת הטייפון "יוניה".
מאמצי הפינוי של תושבי האזור הצילו ממוות אלפי נפשות ונחשבים לאחד משיאי עבודת הוולקנולוגים בניבוי התפרצויות.
מאז ההתפרצות מתרחשות באזור, בכל עונה גשומה, מפולות בוץ שגורמות לפינוי אלפי תושבים.
מאות תושבים מתו כתוצאה מתנאי תברואה ירודים במחנות הפליטים אליהם פונו.
החקלאות באזור פינטובו נפגעה קשות מן ההתפרצות ומאות קמ"ר של שטחים מעובדים הפכו לאדמות בור והותירו חקלאים רבים ללא מקור פרנסה.
ממשלת ארצות הברית החזיקה באזור הר פינטובו שני בסיסי צבא גדולים: בסיס הצי במפרץ סוביק, כ-75 ק"מ מדרום-מערב להר, ובסיס חיל האוויר קלארק במרחק 40 ק"מ ממזרח לפסגת ההר.
שני הבסיסים ניזוקו קשות כתוצאה מההתפרצות.
אף על פי שההתפרצות של פינטובו בשנת 1991 הייתה השנייה בגודלה במאה ה-20, היא הייתה חלשה יותר מהתפרצויות היסטוריות של ההר כפי שנמצא על ידי גאולוגים.
יש הרואים בכך סימן שהתפרצויות הפינטובו הולכות ונחלשות לאורך ההיסטוריה.
התפרצות פינטובו פגעה קשות בהתפתחות הכלכלית באזורים הסמוכים להר.
נדרשו מיליארדי פסו פיליפיניים כדי לתקן את הנזק הניכר למבנים ולתשתיות שנגרם כתוצאה מההתפרצות.
תקציבים גדולים נוספים נדרשו לבניית סכרים וקירות כדי לתעל את זרמי מפולות הבוץ.
364 קהילות ו-2.1 מיליון תושבים נפגעו מההתפרצות כתוצאה מהרס בתיהם, או מקורות פרנסתם.
יותר מ-8,000 בתים נהרסו כליל ו-73,000 בתים נוספים ניזוקו.
נוסף לנזקים שנגרמו ליישובים הסמוכים להר, נהרסו גם כבישים וקווי תקשורת כתוצאה מהזרמים הפירוקלסטיים ומפולות הבוץ.
ההערכות הן שההשקעה בתיקון הנזקים לתשתיות הסתכמה ב-3.8 מיליארד פסו.
פרויקטים רבים של ייעור נהרסו כתוצאה מההתפרצות ובסך הכול נהרס יער בשטח 150 קמ"ר שערכו הוערך ב-125 מיליון פסו.
800 קמ"ר של שטחים חקלאיים ניזוקו קשות וכמעט 800,000 ראשי בקר ובעלי חיים אחרים במשקי חי מתו.
הערכה היא שהנזק לחקלאות מסתכם בסך 1.5 מיליארד פסו.
מתקני בריאות שונים נפגעו אף הם ומחלות שפגעו בתושבים שנעקרו מבתיהם גרמו לעלייה חדה בשיעור התמותה.
חינוכם של ילדים רבים נפגע עם הריסת בתי ספר.
חלקו של אזור פינטובו בתוצר המקומי הגולמי של הפיליפינים היה כ-10%.
לפני ההתפרצות היה גידול שנתי של 5% בתוצר המקומי הגולמי, אולם בשנת 1991 הוא ירד ביותר מ-3% לעומת שנת 1990.
התפרצות כה עזה של כמויות אדירות של לבה ואפר העיפו כמות גדולה של תרסיסים ואבק לסטרטוספירה.
דו-תחמוצת הגופרית עברה תהליך של חמצון באטמוספירה ויצרה אובך של חומצה גופרתית אשר התפשטה בהדרגה בעולם במשך השנה שלאחר ההתפרצות.
לדעת מדענים, חדירת תרסיסים אלה לסטרטוספירה הייתה הגדולה ביותר מאז התפרצות קרקטואה בשנת 1883, והייתה במסה כוללת של כ-17 מיליון טון דו-תחמוצת הגופרית.
חדירת כמות כה גדולה של תרסיס לסטרטוספירה גרמה לירידה שהגיעה עד ל-5% בכמות האור על פני כדור הארץ.
כתוצאה מהאובך בשכבות הסטרטוספירה ירדה הטמפרטורה הממוצעת בחצי הכדור הצפוני בין 0.5-0.6 מעלות צלזיוס, ובעולם כולו הייתה ירידה ממוצעת בטמפרטורה של 0.4 מעלות צלזיוס.
בה בעת עלתה הטמפרטורה הממוצעת בסטרטוספירה במספר מעלות, זאת בשל הקרינה שנספגה בתרסיסים.
ניתן היה עדיין לזהות את הענן שנוצר בסטרטוספירה כתוצאה מההתפרצות אף שלוש שנים לאחר שאירעה.